“Я ўжо не першы раз здзяйсняў візіт “Ad limina”. Ёсць змены ў адносінах кангрэгацый, нават сутнасныя. Нам казалі: мы – для вас, мы служым вам, мы хочам дапамагчы вам, адказаць на пытанні, калі яны ёсць. Не дыктат, а служэнне. Гэта рэалізацыя лініі папы Францішка, які кажа, што ватыканскія дыкастэрыі павінны працаваць дзеля дапамогі мясцовым Касцёлам. Асабліва важным было спатканне з папам Францішкам. Яно адбывалася ў іншым фармаце, чым дагэтуль. Раней Пантыфікі сустракаліся з кожным біскупам асобна, а зараз з усімі разам. Адбылося прадстаўленне спраў, а потым пачаўся дыялог. Я б сказаў двума словамі – гэта было спатканне бацькі з сваімі дзецьмі”, — узгадаў іерарх.